| კარნივალ ეკსტაზი |
| --- |
| Carnival Ecstasy |
|  |
|  |
| **ძირითადი ინფორმაცია** |
| ტიპი | საკრუიზო გემი |
| სახელმწიფო დროშა | პანამის დროშა პანამა |
| პორტი | პორტ-კანავერალი |
| კუთვნილება | Carnival Cruise Lines |
| ნავსადგური | ფინეთის დროშა ფინეთი, ჰელსინკის ახალი გემთსაშენი |
| წყალში ჩაეშვა | 1991 |
| ექსპლუატაციაში შევიდა | 1991- დღემდე |
| **პარამეტრები** |
| სიგრძე | 261 მ |
| სიგანე | 31 მ |
| **ტექნიკური მაჩვენებლები** |
| ძალისმიერი დანადგარი | 2 × Sulzer-Wärtsilä 8ZAV40S diesels
4 × Sulzer-Wärtsilä 12ZAV40S diesels
42240 kW |
| სიჩქარე | 21 კვანძი (38,89 კმ/სთ) |
| ეკიპაჟი | 920 |
| **შეიარაღება** |

***Carnival Ecstasy*** — Fantasy class-ის საკრუიზო გემი, რომელიც 1991 წლიდან კომპანია Carnival Cruise Lines-ისთვის ოპერირებს. იგი გამოირჩევა აუზით, ოთხი მორევით, რესტორნების, ღამის კლუბების, კაზინოებისა და დაუბეგრავი მაღაზიების ფართო არჩევანით. ამჟამად იგი დაცურავს ოთხ-ხუთ-დღიან კრუზიებში ფლორიდის ნავსადგურ პორტ-კანავერალიდან, აღმოსავლეთ კარიბების მიმართულებით. იგივე მარშრუტით დაცურავს მისი ორი დობილი გემი — *Carnival Sensation* და *Carnival Dream*. ოთხდღიანი კრუიზი ყოველ ხუთშაბათს იწყება და მისი ბოლო გაჩერებაა ბაჰამის კუნძულების ქალაქი ნასაუ, კუნძული პატარა სან-სალვადორი ან ფრიპორტი. ხუთდღიანი კრუიზი ყოველ ორშაბათს ან შაბათს იწყება და მისი გაჩერებებია ნასაუ, ფრიპორტი და კუნძული პატარა სან-სალვადორი ან კოკო-კეი. 2014 წლის დასაწყისიდან, Carnival Ecstasy მაიამიში გადაინაცვლებს და ჩაანაცვლებს გემ *Carnival Imagination*-ს.

ისტორია
-------

ქარიშხალ კატრინას შემდეგ, გემმა ექვსი თვე ახალ ორლეანში გაატარა, სადაც ის ევაკუირებულთა და მუშათა საცხოვრებლად გამოიყენებოდა. აიგო 1991 წელს, ფინეთის დედაქალაქ ჰელსინკიში.

სუიციდი
-------

2007 წლის 1 ივლისს, ამერიკელი დეივიდ რიტჩესონი *Carnival Ecstasy*-ის გემბანიდან გადახტა და თავი მოიკლა.

ხანძარი
-------

1998 წლის 20 ივლისს, გემი 2 565 მგზავრითა და ეკიპაჟის 916 წევრით მაიამიდან კი-ვესტის მიმართულებით მიდიოდა, როდესაც მთავარ სამრეცხაოში ხანძარი გაჩნდა, დაახლოებით 17:00 საათზე. სავენტილაციო სისტემის საშუალებით ცეცხლმა გემბანისკენ გადაინაცვლა, სადაც საშინელი სიცხე და კვამლი დატრიალდა. როდესაც გემი მაიამისკენ, ღუზის ჩასაშვებად გაემართა, მოძრაობის უნარი დაკარგა და დრეიფი დაიწყო. სპეციალისტებმა რადიოსიგნალის საშუალებით აშშ-ის სანაპირო დაცვის დახმარების ჯგუფი გამოიძახეს. ხანძრის ჩაქრობასა და გემის გადაყვანას 8 საბუქსირო გემი დასჭირდა. ცეცხლი საბოლოოდ 21:09 საათზე დაამარცხეს. მცირე დაზიანებები მიიღო ეკიპაჟის თოთხმეტმა წევრმა და რვა მგზავრმა.

გალერეა
-------

* Carnival Ecstasy 2010 წელსCarnival Ecstasy 2010 წელს
* Carnival Ecstasy ახალი ორლეანის პორტშიCarnival Ecstasy ახალი ორლეანის პორტში
* Carnival Ecstasy „Evolutions of Fun"-ის წინCarnival Ecstasy „Evolutions of Fun"-ის წინ
* Carnival Ecstasy 2004 წლის აპრილშიCarnival Ecstasy 2004 წლის აპრილში
* Carnival Ecstasy კოსუმელთან, მექსიკაCarnival Ecstasy კოსუმელთან, მექსიკა

იხილეთ აგრეთვე
--------------

* Carnival Cruise Lines

რესურსები ინტერნეტში
--------------------

* ოფიციალური საიტი

ვიკისაწყობში არის გვერდი თემაზე:
***Carnival Ecstasy***

სქოლიო
------

1. ↑  Carnival Ecstasy Cruises | Ecstasy Cruise Ship | Carnival Cruise Line. Carnival.com (2012-01-06). ციტირების თარიღი: 2013-02-15.
2. ↑  Carnival Cruise Lines Expands West Coast Short Cruise Program - Cruise Industry News | Cruise News. Cruise Industry News. ციტირების თარიღი: 2013-02-15.
3. ↑  *Cruise tragedy: Teen jumps ship* დაარქივებული 2008-02-14 საიტზე Wayback Machine.. KHOU.com. July 1, 2007